[{"text_idx": "#000005", "text": "Eesti rahvusmeeskonna nurgaru\u0308ndaja Kevin Saar astus kahe hooaja vahel karja\u0308a\u0308riredelil suure sammu edasi, kui liitus Prantsusmaa esiliigas ma\u0308ngiva Saint-Quentini meeskonnaga. Eelmisel hooajal pallis Saaremaalt pa\u0308rit ma\u0308ngumees S\u030cveitsi ko\u0303rgliigaklubis Luzerni Volleys, mis oli tema esimeseks va\u0308lisklubiks."}, {"text_idx": "#000006", "text": "Hetkel paikneb eestlase koduklubi 10 meeskonna seas neljandal positsioonil ja liigub kindlalt play-off\u2018i kursil. Intervjuus Vo\u0303rkpall24\u2019le ra\u0308a\u0308kis 25-aastane saarlane konkurentsist ma\u0308nguaja, klubi rahalise seisu ja Eesti koondise kohta."}, {"text_idx": "#000008", "text": "Ausalt ei oska o\u0308elda. Ma loodan, et alustan mina ja Marin (Dukic). Eelmises ma\u0308ngus alustasin, kuid vahetati teadmata po\u0303hjustel va\u0308lja. Ju tahtis peatreener oma poega Marinit proovida ja mis seal salata, Marin sekkus va\u0308ga ha\u0308sti (17 punkti, +10)."}, {"text_idx": "#000009", "text": "Oled ta\u0308navu pidanud ma\u0308nguaega jagama mo\u0303nda aega tagasi vigastusega va\u0308ljas olnud, kuid nu\u0308u\u0308dseks platsile naasnud Marin Dukici ja Eldin Demiroviciga. Kui raske see sinu jaoks olnud on?"}, {"text_idx": "#000011", "text": "Ma olen treenerilt ku\u0308sinud, miks me ei alusta nii, et mina ja Marin oleksime po\u0303his. Vastust ma sellele pole saanud. Aga ma saan treenerist aru, miks ta Eldinit ma\u0308ngus hoiab \u2013 sakslane on vo\u0303sitkonnas suurima palganumbriga ja ilmselt klubijuhtidele ei meeldiks, kui ta pingil istuks. Kuigi ta on va\u0308ga hea ma\u0308ngija, siis julgen va\u0308ita, et mina ja Marin peaksime temast pisut paremad olema, just stabiilsuse osas."}, {"text_idx": "#000013", "text": "Mo\u0303lemal mehel on va\u0308ga hea serv ja ka vastuvo\u0303tul ning blokis olen ta\u0308nu neile edasi la\u0308inud."}, {"text_idx": "#000015", "text": "Klubi juhid on hetkel rahul, aga meie ise pole. Esimene poolaasta oli va\u0308ga hea. Saime ainult kaks kaotust. Hooaja teises pooles on meid vigastused ra\u0308sinud. Meil on ainult kaks temporu\u0308ndajat, kuna kolmas ka\u0308is seljaoperatsioonil ja on hooaja lo\u0303puni va\u0308ljas ning peame hakkama saama u\u0308he diagonaalru\u0308ndajaga. Samuti pole meil neljandat nurgaru\u0308ndajat. Trennis on meid tihtipeale 7-8 meest ja seeto\u0303ttu on ma\u0308ngulisi olukordi va\u0308ga keeruline teha. Meie vorm ei ole hetkel selline, nagu see oli hooaja alguses."}, {"text_idx": "#000018", "text": "Kellega ko\u0303ige paremini la\u0308bi saad?"}, {"text_idx": "#000019", "text": "Vo\u0303iks arvata, et Strahinja Brzakoviciga, kellega ma\u0308ngisin eelmisel hooajal S\u030cveitsis, aga ei. Kuna meil on meeskonnas koos temaga neli serblast, siis ta hoiab nendega kokku. Ko\u0303ige rohkem suhtlen ameeriklasest libero Hayden Boehlega."}, {"text_idx": "#000022", "text": "Klubil on aastaid olnud rahalisi raskusi, kuid sellest hooajast on vo\u0303istkonnal uus president ja siiani pole palkade maksmisega probleeme tekkinud. U\u0308ldiselt lahendatakse asju kiiresti. Eelmisel aastal olin pisut ha\u0308das po\u0303lvega ja vajalikud kontaktid, et abi saada, oli juba ja\u0308rgmine pa\u0308ev olemas. Organisatoorse poole pealt pole hetkel midagi kurta. Kahjuks pole klubil lubatud ma\u0308ngijaid juurde vo\u0303tta, kuna Prantsusmaa vo\u0303rkpalliliit keelas klubil rahaliste raskuste to\u0303ttu u\u0308le ku\u0308mne ma\u0308ngija palgata, sest kardeti, et klubi ei suuda palka maksta. Selle to\u0303ttu ka\u0308ivad meil trennis koolipoisid."}, {"text_idx": "#000025", "text": "(Naerab.) Ei ole. Klubi poolt pole paraku va\u0308ljundit kursuste na\u0308ol. Esimesed kaks kuud proovisin elukaaslasega la\u0308bi telefoni o\u0303ppida, kuid tekkis tu\u0308dimus ja lo\u0303petasime a\u0308ra."}, {"text_idx": "#000026", "text": "Kui suur on tasemevahe Prantsusmaa esiliigal ja S\u030cveitsi ko\u0303rgliigal, kus sa eelmisel hooajal ma\u0308ngisid?"}, {"text_idx": "#000027", "text": "Nagu o\u0308o\u0308 ja pa\u0308ev. S\u030cveitsi liiga on umbes samal tasemel nagu Eesti-La\u0308ti u\u0308hisliiga, kus neli esimest on teistest u\u0308le. Siin Prantsusmaal on tase va\u0308ga u\u0308htlane ja ko\u0303ik vo\u0303ivad ko\u0303iki vo\u0303ita. Vo\u0303rdset taset na\u0308itab juba see, et hiljuti alistus tabeli esimene viimasel kohal olevale meeskonnale."}, {"text_idx": "#000028", "text": "Ma usun, et Tartu ja Saaremaa suudaksid heidelda Prantsusmaa esiliigas play-off koha eest. Miks mitte ka liiga vo\u0303itmise eest."}, {"text_idx": "#000029", "text": "Tuleme nu\u0308u\u0308d koondise juurde. Detsembri lo\u0303pus tehti teatavaks, et rahvusmeeskonna uueks peatreeneriks saab prantslane Cedric Enard. Kas usud, et saad temalt uueks koondisetsu\u0308kliks kutse?"}, {"text_idx": "#000030", "text": "Minu agent on prantslane ja ta ra\u0308a\u0308kis mingi aeg Cedrikuga, kuid peatreener midagi kindlat talle ei o\u0308elnud. U\u0308tles vaid, et tahab vo\u0303imalikult palju mehi ja\u0308lgida, kuid ma usun, et saan vo\u0303imaluse end na\u0308idata."}, {"text_idx": "#000032", "text": "Sinu vend Alari on tegemas suurepa\u0308rast hooaega Saaremaa Vo\u0303rkpalliklubi ridades. Arvad, et ka tema oleks va\u0308a\u0308rt koondisekutset?"}, {"text_idx": "#000033", "text": "Ma olen kogu aeg olnud seda meelt, et teda on ja\u0308etud tagaplaanile. Ma tean, et ta on ko\u0303va spordimees ja talle meeldib palju trenni teha. Eks ta on kurb ikka olnud, et kutset pole seni tulnud. Kuna Rait (Rikberg) lo\u0303petas koondisekarja\u0308a\u0308ri, siis ma va\u0308ga loodan, et ta saab kutse. Aga tal on Silver Maari na\u0308ol ees ko\u0303va konkurent. Samuti ei saa alahinnata tema klubikaaslast Johan Vahterit, kellega ta on senise hooaja va\u0308ltel ma\u0308nguaega vo\u0303rdselt saanud."}, {"text_idx": "#000036", "text": "TalTech vo\u0303itis 9-aastase pausi ja\u0308rel meistrivo\u0303istlustelt medali, Rummi ja Losnikov ja\u0308tsid koduklubiga hu\u0308vasti"}, {"text_idx": "#000038", "text": "Meeste rahvuskoondis koguneb aprilli keskel u\u0308linoore koosseisuga"}, {"text_idx": "#000042", "text": "Lo\u0303busad Keel ja Saar peale poolfinaali vo\u0303itu: mo\u0303o\u0303nad on sidema\u0308ngija su\u0308u\u0308, aga ometi on meeskond ju finaalis!"}, {"text_idx": "#000043", "text": "Kaks eriilmelist ma\u0308ngu: Pa\u0308rnu vo\u0303itis tunniga, tehnikau\u0308likoolide madin kestis viis geimi"}]